Učiteľka Katarína Tabaková

**Domáca príprava v čase od 8. 3. -12. 3.2021**

**5.B Biológia**

**Pondelok- RYBY - poznámky , učebnica str. 68 - 70.**

- stavba tela:****

- zástupcovia:

**a) Kapor obyčajný:**

- žije v stojatých a pomaly tečúcich vodách

- jeho telo tvorí hlava, trup a chvost

- na povrchu tela sú šupiny a sliz

- zmyslový orgán – **bočná čiara** – ňou vníma prúd a tlak vody

- dýcha žiabrami

- na pohyb slúžia plutvy: prsná, brušná, análna, chvostová, chrbtová

**b) Pstruh potočný:**

- žije v čistých a studených potokoch, ktoré sú bohaté na kyslík

- má olivovozelený chrbát, na bokoch tela sú červené a čierne bodky

- potrava: menšie ryby, vodné živočích, hmyz; je dravý

**c) Lipeň tymiánový:**

- žije v tečúcich vodách (jeho mäso vonia po tymiáne)

- má pestrofarebné telo s výrazne dlhou chrbtovou plutvou

**d) Sumec západný:**

- žije v stojatých a pomaly tečúcich vodách

- je to naša najväčšia ryba (dĺžka 2 metre)

- spoznáme ho podľa dvoch dlhých fúzikov na hlave

- je dravý (aj vodné vtáky)

**e) Šťuka severná:**

- žije v stojatých a pomaly tečúcich vodách

- má typické pretiahnuté telo s dlhou hlavou a rozštiepenými ústami

- je dravá

**f) Úhor európsky:**

- má štíhle hadovité telo

- nemá brušné plutvy

- je to sladkovodná ryba, ale rozmnožuje sa v moriach a potom sa vráti späť do riek

- je dravý, zimuje zahrabaný v bahne

**g) Ostriež zelenkastý:**

- menšia ryba zelenkastej farby s tmavými zvislými pásmi

- spoznáme ju podľa 2 chrbtových plutiev

- žije v skupinách (častý kanibalizmus)

**Štvrtok:** PRACOVNÝ LIST: **RYBY**

1. **Doplň:**

Živočíchy, ktoré majú vnútornú oporu tela, kostru a chrbticu zo stavcov sa nazývajú ............... . Telo rýb sa skladá z 3 základných častí: ....................... , ....................... a ....................... . Na boku ....................... má kapor žiabre, ktorými dýcha ....................... rozpustený vo vode. Žiabre sú chránené ....................... ....................... .

1. Na obrázku je šupina kapra, **vyber (podčiarkni) správne tvrdenie:**
	* šupina ryby je útvar ***rohovinový / kostený***
	* zo šupiny ryby sa dá určiť ***približná hmotnosť ryby / približný vek ryby***
	* sliz na šupinách a pokožke uľahčuje ***pohyb / dýchanie*** rýb
2. **Pomenuj vyznačené časti tela kapra:**
3. **Vymenuj** **zmyslové orgány rýb:** .................................................................................................................

Napíš názov ryby:

1. Táto ryba žije vo vodách s vysokým obsahom kyslíka, prevažne v studených a horských tečúcich vodách, jej potravou sú menšie ryby, vodné živočíchy a hmyz, je dravá. ...........................................
2. Táto ryba žije v pomaly tečúcich až stojatých vodách; na hlave má dva dlhé a štyri kratšie fúziky, na konci tela dlhú análnu plutvu; živí sa rybami; je naša najväčšia ryba. ......................................
3. Táto ryba má štíhle hadovité telo s drobnými šupinami; nemá vyvinuté brušné plutvy; rozmnožuje sa v mori, do ktorého pláva z riek; vracia sa naspäť do riek, kde dospieva, je dravý; zimu prespí zahrabaný v bahne. .............................
4. Táto ryba žije v pomaly tečúcich a stojatých vodách; typickým znakom je pretiahnuté telo, dlhá hlava a hlboko rozštiepené ústa; je dravá. ............................................................
5. Táto ryba žije v tečúcich vodách v teplejších podhorských vodách; má pestrofarebné telo s veľkou chrbtovou plutvou, je dravá. ..................................................
6. Je to menšia dravá ryba, žije v riekach a priehradách; má dve chrbtové plutvy, predná plutva má kostené lúče. ..................................

**6.A, 6.B, 6.C Biológia**

**6. A utorok-** Plod a semeno

 **štvrtok-** Nákres

**6.B pondelok** - Plod a semeno

 **štvrtok-** Nákres

**6.C streda**- Plod a semeno

 **piatok** - Nákres

**PLOD A SEMENO** - **rozmnožovacie orgány** rastliny.

**Stavba plodu:**

**Oplodie** - chráni a obaľuje semeno: a) **dužinaté** – oplodie je šťavnaté,

b) **suché** – **pukavé** (otvára sa),

 - **nepukavé** (neotvára sa).

1. **dužinaté plody**:

1. **kôstkovica** – semená sú v kôstke (čerešňa, marhuľa),
2. **malvica** – semená sú v jadrovníku (jablko, hruška),
3. **bobuľa** – semená sú po celej dužine (paradajka).

2. **suché plody:**

1. **pukavé** – tobolka (makovica),

- struk (hrach),

- šešuľa (kapusta).

1. **nepukavé** – oriešok (lieskovec),

 - zrno (kukurica),

 - nažka (slnečnica).

**Súplodie** – plody sa vyvinuli zo súkvetia (hrozno, baza, púpava).

**Plodstvo** – plody sa vyvinuli z jedného kvetu, ktorý mal veľa piestikov (jahoda, malina, černica).

**Rozširovanie semien:**

- živočíchmi (majú háčikmi),

- vodou (plávajú na vode),

- vetrom (majú páperie, krídelka).

**Nákres**: učebnica str. 95 - plod urobiť nákres ceruzou do zošita - všetky typy plodov

**6.B Geografia**

**Streda: Prečítať si v učebnici text str. 72 - 75 Hospodárstvo Ázie**

**Piatok: Pracovný list**

1. Priraď 1 zviera k jednotlivým rastlinným pásmam: /2b/

*Stepi:* \_\_\_\_\_ *Tropický les:* \_\_\_\_\_ *Polárne púšte:* \_\_\_\_\_ *Savana:* \_\_\_\_\_

2. Počet obyvateľov Ázie sa odhaduje približne na: /1b/

a) 3,9 miliardy b) 3,9 milióna c) 1,3 miliardy d) 1,3 bilióna

3. Dve tretiny obyvateľov Ázie žijú v dvoch najľudnatejších štátoch sveta. Sú to: /1b/

a) India a Japonsko b) Japonsko a Čína c) Čína a Rusko d) India a Čína

4. Najmenšiu hustotu zaľudnenia má: /1b/

a) západ Ázie b) juh Ázie c) sever Ázie d) východ Ázie

5. Aké náboženstvo prevláda v juhozápadnej Ázii (tzv. Arabský svet)? /1b/

****a) budhizmis b) hinduizmus c) islam d) judaizmus

6. Ktorá veta nie je pravdivá? /1b/

a) Židovské náboženstvo v Izraeli sa volá judaizmus.

b) Najrozšírenejším náboženstvom v južnej Ázii je hinduizmus.

c) Najpočetnejším národom na Zemi sú Číňania – Chanovia.

d) Najväčším mestom na Zemi je čínske hlavné mesto Peking.

7. Ázia nie je celosvetovo významná v ťažbe: /1b/

a) ropy a zemného plynu b) železnej rudy a uhlia c) uránu d) olova a zinku

8. Ako voláme štáty Ázie s prudkým rastom hospodárstva? /1b/

a) Ázijské kobylky b) Ázijské kone c) Ázijské šelmy d) Ázijské tigre

9. Ázia vyváža obrovské množstvo materiálov a plodín do celého sveta. O ktorej rastline sa to nedá povedať? /1b/

a) ryža b) pšenica c) čaj d) koreniny

 **8.B Biológia**

**Pondelok a Štvrtok:** Urobiť projekt- Moja rodina - dedičnosť. Nalepiť na výkres foto otca, matky, seba, súrodencov, babky, dedka aj z ocovej aj z maminej strany. Nad fotku mamy nalepíte jej rodičov- teda babku a dedka, nad fotku oca jeho rodičov a pod fotky rodičov nalepíte seba a súrodencov. Napíšte pod fotky aj mená a dátum narodenia.

**8.B Geografia**

**Utorok:** **Trenčiansky kraj - poznámky**

Chránené územia: CHKO Biele Karpaty, Malé Karpaty, Ponitrie, Strážovské vrchy a Kysuce.

Rastlinstvo: Myjavská pahorkatina je odlesnená . V pohoriach dubové a bukové lesy. Horná Nitra a niektoré miesta kraja znečistené ťažbou stavebných surovín a uhlia.

Obyvateľstvo a sídla: V počte obyvateľov je na druhom mieste v rámci krajov po Bratislave. Nerovnomerné zaľudnenie. Obyvateľstvo je prevažne slovenskej národnosti s rímsko - katolíckym vierovyznaním. Kopanice – typické početné samoty na Myjave. Počet miest: 18, vidieckych obcí 258.

Poľnohospodárstvo: dobré podmienky. Pestujú sa technické plodiny a olejniny, obilniny, cukrová repa. Ťaží sa drevo .

Priemysel a cestovný ruch:

* Trenčín – Patrí medzi najstaršie osídlené miesta. Je to najmenšie krajské mesto na Slovensku.. Môžeme tu vidieť: Katov dom, Morový stĺp, Studňu lásky na Trenčianskom hrade, kostol Narodenia Panny Márie. Priemysel: potravinársky - Mlyn Trenčan – výroba múky; výroba elektroniky. Mesto preslávené aj hudobným festivalom Pohoda. Trenčín – mesto módy ( výstava a veľtrh odevného priemyslu )
* Púchov – výroba pneumatík MATADOR, odevné závody MAKYTA
* Nováky – FORTISCHEM – novácka chemička – patrí medzi najväčšie chemické závody na Slovensku ( laboratória a výroba od lakov, cez dezinfekcie až k farmácii )
* Partizánske – výroba obuvi ( aj ručné šitie, šitie na mieru a nadrozmerné veľkosti ) ZDA Partizánske
* Bojnice – zámok, zoologická záhrada
* Zemianske Kostoľany – stavebný materiál PORFIX, tepelná elektráreň
* Trenčianska Teplá – cukrovar Sweet Family
* Bánovce nad Bebravou – spracovanie mlieka a výroba mliečnych výrobkov MILSY
* Slavnica – športové letisko, výcvik parašutizmus
* Ilava – väznica ( patrí medzi najstaršie ešte z čias Rakúsko – Uhorska )
* Uhrovec – rodný dom Ľudovíta Štúra a Alexandra Dubčeka
* Zelená Voda- letná rekreácia
* Zrúcaniny hradov a hrady: Čachtice, Beckov, Trenčiansky hrad
* Kúpele . Nimnica ( dýchacie ústrojenstvo a pohybový aparát) , Bojnice, Trenčianske Teplice ( pohybový aparát )

**Piatok: Učebnica str. 45 - prekresliť mapu Trenčianskeho kraja a poslať na kontrolu.**

Začiatok formulára

Spodná časť formulára

**9.A Biológia**

**Učebnica str. 60 - 61 Krasové procesy prečítaj text, napíš poznámky a nauč sa to. Pošli na kontrolu!**

Spodná časť formulára

**8.A Ruský jazyk**

**Pondelok:** Učebnice str. 56 cv. 10/A čítanie a preklad textu

**Streda:** Učebnice str. 56 cv.10/B - písomne do zošita a pošli na kontrolu

**5.A, 5.B, 5.C Mediálna výchova**

**Prepíš do zošita poznámky a pošli na kontrolu**

****